སྐྱབས་ཀུན་འདུས་པའི་བདག་ཉིད་ཨོ་རྒྱན་ཆེན་པོ་ལ་ངེས་
དོན་གཏམ་རྒྱུད་དང་འབྲེལ་བའི་སྒོ་ནས་བསྟོད་
སྨོན་ཤེས་ལྡན་སྙིང་གི་མུན་སེལ་བཞུགས་སོ། །
ན་མོ་གུ་རུ་པདྨ་ཀ་ར་ཡེ། །
སྐལ་བཟང་སངས་རྒྱས་སྟོང་དང་བྱང་ཆུབ་སེམས། །
འཕགས་པ་ཉན་ཐོས་རང་རྒྱལ་རྡུལ་སྙེད་ཀྱི། །
གྲངས་དང་མཉམ་པའི་སྤྲུལ་གཞི་བླ་ན་མེད། །
གཟི་བརྗིད་མཐའ་ཡས་འོད་དཔག་མེད་ལ་འདུད། །
གང་ཐུགས་སྤྲོས་མེད་ཞི་ལས་མ་གཡོས་ཀྱང་། །
དམིགས་མེད་སྙིང་རྗེ་ཆེན་པོའི་རོལ་རྩལ་གྱིས། །
གངས་ཅན་འགྲོ་བའི་གཉེན་གཅིག་ཐུགས་རྗེ་ཅན། །
འཕགས་མཆོག་སྤྱན་རས་གཟིགས་ལ་གུས་པས་བསྟོད། །
གཞན་ཡང་རབ་འབྱམས་རྒྱལ་བ་མ་ལུས་པའི། །
མཁྱེན་བརྩེ་ནུས་གསུམ་ཐུགས་རྗེ་སྨོན་ལམ་མཐུ། །
གཅིག་བསྡུས་བགྲང་ཡས་ཞིང་དུ་སྣ་ཚོགས་སྐུར། །
144

བསྟོད་ཚོགས་གསོལ་འདེབས་ཀྱི་སྐོར།
ནི
་
སྟོན་མཛད་ཨོ་རྒྱན་པདྨའི་སྐུ་ལ་བསྟོད། །
སྣང་བ་མཐའ་ཡས་འཕགས་པ་སྤྱན་རས་གཟིགས། །
ཐུབ་པའི་དབང་པོ་ལ་སོགས་རྒྱལ་ཀུན་གྱི། །
བྱིན་རླབས་གཅིག་བསྡུས་ཐུགས་སྲོག་ཡི་གེ་ཧྲཱིཿ༔
སྤྲུལ་པའི་སྐུ་སྣང་པདྨ་རྒྱལ་ལ་བསྟོད། །
གསོལ་བ་བཏབ་ན་སྲས་བཅས་རྒྱལ་བ་ཀུན། །
ཐུགས་རྗེ་བྱིན་རླབས་ནུས་པའི་སྟོབས་མཉམ་ཡང་།
།
སྨོན་ལམ་དབང་གིས་བྱིན་རླབས་གཞན་ལས་མྱུར། །
མཚུངས་མེད་ཨོ་རྒྱན་སྤྲུལ་པའི་སྐུ་ལ་བསྟོད། །
ཁྱོད་ལ་བསྟོད་ཅིང་གསོལ་བ་བཏབ་པའི་མཐུས། །
མཐའ་ཡས་འཇིགས་པས་ཁྱེད་ལ་མི་ཚུགས་ལྟར། །
བདག་ཀྱང་ཁྱེད་ལས་རེ་ས་གཞན་མེད་པས། །
མི་མཐུན་འཇིགས་པ་བརྒྱད་ལས་བསྐྱབ་ཏུ་གསོལ། །
སྔོན་ཚེ་ཨོ་རྒྱན་རྒྱལ་པོའི་བློན་པོ་ཡིས། །
དུར་ཁྲོད་བསིལ་བའི་ཚལ་དུ་སྤྱུགས་པའི་ཚེ། །
ཤ་ཟ་མཁའ་འགྲོ་དབང་དུ་བསྡུས་པ་ལྟར། །
བདག་ཀྱང་དུར་ཁྲོད་དགོན་པ་གར་གནས་ཀྱང༌། །
145

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཨི
ང
ཤ་ཟ་འབྱུང་པོ་བྲན་དུ་བཀོལ་བ་དང་། །
སྣང་སྲིད་བདེན་མེད་ལྟ་བའི་གདེངས་ལྡན་ནས། །
ཉམས་ང་ཁུ་འཕྲིག་འཇིགས་དང་བྲལ་བར་ཤོག །
སྔོན་ཚེ་ཟ་ཧོར་རྒྱལ་པོ་རབ་ཁྲོས་ནས། །
གཏུམ་པོའི་མེ་ཡིས་གསོན་བསྲེག་བྱས་པའི་ཚེ། །
ཞི་བསིལ་ཡིད་འོང་ཆུ་མཚོར་བསྐྱུར་བ་ལྟར། །
བདག་ཀྱང་མེ་ཡིས་འཇིགས་པས་ཉེན་པའི་ཚེ། །
འབྱུང་བའི་དངོས་འཛིན་ཞིག་པའི་རྟགས་ཤར་ནས། །
མེ་ཡང་དྭངས་བསིལ་ཆུ་མཚོར་འགྱུར་བར་ཤོག །
མུ་སྟེགས་རྒྱལ་པོས་ནང་པའི་སྨ་དབབ་ཕྱིར། །
སྒྲོམ་དུ་བཅུག་ནས་ཆུ་ལ་བསྐུར་བའི་ཚེ། །
མཁའ་ལ་འཕུར་དེ་རྫུ་འཕྲུལ་བསྟན་པ་ལྟར། །
བདག་ཀྱང་ཆུ་ཡི་འཇིགས་པས་ཉེན་པའི་ཚེ། །
མ་དག་རྩ་ཐིག་རླུང་གསུམ་དབང་འདུས་ནས། །
འདབ་ཆགས་བྱ་བཞིན་མཁའ་ལ་འཕུར་བར་ཤོག །
བོད་དུ་བྱོན་ཚེ་ཡར་ལྷ་ཤམ་པོ་ཡིས། །
ཁ་ཆར་རླུང་གིས་བལ་ལྟར་གཡེངས་པའི་ཚེ། །
146

བསྟོད་ཚོགས་གསོལ་འདེབས་ཀྱི་སྐོར།
་
རྫུ་འཕྲུལ་སྟོབས་ཀྱིས་རླུང་མནན་དྲེགས་ཚོགས་བཏུལ། །
བདག་ཀྱང་འབྱུང་བ་རླུང་གིས་གཙེས་པའི་ཚེ། །
ཕྱི་ནང་འབྱུང་བ་རླུང་གི་སྲོག་འཕྲོག་ནས།
ཉམ་ང་མེད་པའི་གདེངས་དང་ལྡན་པར་ཤོག །
བལ་ཡུལ་མཐིལ་ནས་བསྟན་མ་བཅུ་གཉིས་ཀྱིས། །
གནམ་ལྕགས་ཕབས་ཏེ་དཔའ་ཟིལ་གཞོམ་འདོད་ཚེ། །
རྫུ་འཕྲུལ་སྟོབས་ཀྱིས་རྡོ་ཚན་མར་འཕྲད་ལྟར། །
གནམ་ལྕགས་ཆུ་རུ་ཞུ་སྟེ་གནོད་བྲལ་བཞིན། །
བདག་ཀྱང་ཐོག་གི་འཇིགས་པས་ཉེན་པ་ན། །
གནམ་ལྕགས་མེ་ཡི་ཚ་ངར་ཞི་བར་ཤོག །
མངའ་བདག་རྒྱལ་པོའི་བདུད་བློན་ཕལ་མོ་ཆེས། །
གསོལ་ཟས་དུག་དང་བསྲེས་ནས་དྲངས་པའི་ཚེ། །
ཡེ་ཤེས་བདུད་རྩིའི་གཟི་མདངས་འབར་བ་ལྟར། །
བདག་ཀྱང་སྦྱར་དུག་དྲག་པོས་གསོད་ཉེན་ཚེ། །
ཏིང་འཛིན་མཐུ་ཡིས་ཁ་ཟས་བདུད་རྩིར་གྱུར། །
ནད་མེད་ལུས་ལ་བཀྲག་མདངས་རྒྱས་པར་ཤོག །
སྔོན་ཚེ་བསམ་ཡས་མཆིམས་ཕུར་དགོངས་པར་བཞུགས། །
147

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ཅ་
ནི
གཟའ་ཀླུ་རྒྱལ་པོས་བར་ཆད་བརྩམས་པའི་ཚེ། །
འགྱུར་མེད་ལྟ་བའི་གདེངས་ཀྱིས་བཏུལ་བ་ལྟར། །
བདག་ཀྱང་སྡེ་བརྒྱད་གནོད་པས་ཉེན་པ་ན། །
སྣང་བ་སེམས་ཀྱི་རང་རྩལ་ལེགས་རྟོགས་ནས། །
བདེན་མེད་སྟོང་པའི་ཀློང་དུ་གྲོལ་བར་ཤོག །
སྙིགས་དུས་ཨོ་རྒྱན་ཆེན་པོའི་མཚན་ཙམ་ཞིག །
འཛིན་པའི་གང་ཟག་གཞན་ལས་རྒྱལ་བ་ལྟར། །
བདག་ཀྱང་སྐྱབས་གནས་ཀུན་འདུས་ཁྱོད་ཉིད་ལ། །
ཁ་ཞེ་མེད་པར་རྟག་ཏུ་གསོལ་བཏབ་མཐུས། །
མི་དང་མི་མིན་འཇིགས་པའི་ཚོགས་ཀུན་ལས། །
རྣམ་པར་རྒྱལ་བའི་རུ་མཚོན་སློང་བར་ཤོག །
སྔོན་ཚེ་རྒྱལ་མོ་ཚ་བ་རོང་ཉིད་དུ། །
བཻ་རོས་སྨིན་གྲོལ་ཆོས་འཁོར་བསྐོར་བའི་ཚེ། །
ལྷ་སྲིན་ཚོགས་ཀྱིས་འཇིགས་གཟུགས་ཆོ་འཕྲུལ་བསྟན། །
རྣམ་སྣང་ལོ་ཙས་ཨོ་རྒྱན་ཆེན་པོ་ལ། །
གསོལ་བཏབ་རྫུ་འཕྲུལ་སྟག་ལ་ཆིབས་ནས་བྱོན། །
གདུག་ཅན་ལྷ་འདྲེ་དམ་ལ་བཏགས་པ་ལྟར། །
148

བསྟོད་ཚོགས་གསོལ་འདེབས་ཀྱི་སྐོར།
་
བདག་ཀྱང་ལྷ་འདྲེའི་དབང་དུ་འགྱུར་ཉེན་ཚེ། །
པད་འབྱུང་དངོས་བྱོན་གདུག་ཅན་དམ་འདོགས་ཤོག །
ཉམས་ཐག་སྒྲེན་མོ་གཉིས་ཀྱི་གནས་ཁང་དུ། །
རྐུན་པོ་ཞུགས་ཏེ་ནོར་དང་བྲལ་བྱས་ཚེ། །
ངེས་ཤེས་བརྟན་པོས་ཨོ་རྒྱན་ཆེན་པོ་ལ། །
གསོལ་བཏབ་རྐུན་བུའི་འཇིགས་ལས་བསྐྱབས་པ་ལྟར། །
བདག་ཀྱང་རྐུན་པོས་ཟས་ནོར་ཕྲོགས་པའི་ཚེ། །
པད་འབྱུང་གསོལ་བཏབ་འཇིགས་པས་མི་ཚུགས་ཤོག
།
སྔོན་ཚེ་གཞན་གྱིས་བཀུར་འོས་བླ་མ་ཞིག །
ལེའུ་བདུན་པ་ཐུགས་དམ་བྱས་པའི་མཐུས། །
འཇིགས་བརྒྱད་ལས་གྲོལ་ལྷ་སྲིན་བྲན་ཁོལ་ལྟར། །
བདག་ཀྱང་པད་འབྱུང་དྲན་ནས་གསོལ་བཏབ་མཐུས། །
འཇིགས་པས་མི་ཚུགས་ལྷ་འདྲེ་ཟིལ་གནོན་ཤོག །
སྔོན་ཚེ་རྗེ་འབངས་ཉི་ཤུ་རྩ་ལྔ་ཡིས། །
ཨོ་རྒྱན་ཆེན་པོ་བླ་མར་བསྟེན་ནས་ཀྱང་། །
བཀའ་བཞིན་བསྒྲུབ་པས་གྲུབ་འབྲས་མངོན་གྱུར་ལྟར། །
བདག་ཀྱང་པད་འབྱུང་སྤྱི་བོའི་གཙུག་བསྒོམ་ནས། །
149

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ནི
ན
རྩེ་གཅིག་གསོལ་བ་བཏབ་པའི་ནུས་མཐུ་ཡིས། །
ཚེ་འདིར་མཆོག་ཐུན་དངོས་གྲུབ་ཐོབ་པར་ཤོག །
སྔོན་ཚེ་གཏེར་ཆེན་རཏྣ་གླིང་པ་ཡིས། །
ལྗང་ལྷའི་བྲག་ནས་ཟབ་གཏེར་བཏོན་པའི་ཚེ། །
གཏེར་བདག་ཁྲོས་ཏེ་ཐོག་སེར་དྲག་པོ་ཡིས། །
མི་རྣམས་སྐྲག་ཏེ་འབྲོས་པར་བརྩམ་པ་ན། །
པད་འབྱུང་གསོལ་བཏབ་སྐྱིན་ཐང་དྲག་པོ་ཞི། །
ལྡང་ལྷ་དངོས་བྱོན་གཏེར་སྒོ་བསྟན་པ་ལྟར། །
བདག་ཀྱང་ཟབ་གཏེར་ཆོས་ལ་སྤྱོད་པའི་ཚེ། །
ཆོ་འཕྲུལ་ཞི་ནས་འདོད་དོན་མྱུར་འགྲུབ་ཤོག །
སྔོན་ཚེ་མཁར་ཆེན་ཡེ་ཤེས་མཚོ་རྒྱལ་ཉིད། །
རྒྱལ་པོའི་ཆད་པས་སྒྲོག་ཏུ་བཅུག་པ་ཡང་། །
ཨོ་རྒྱན་གསོལ་བཏབ་ལྕགས་སྒྲོག་མདུད་གྲོལ་ལྟར།
།
བདག་ཀྱང་དངོས་འཛིན་ཞེན་པའི་ལྕགས་སྒྲོག་ལས།
།
བསྒྲལ་ནས་ཐར་བའི་གླིང་དུ་དྲོངས་ཤིག་ཅེས། །
མཆོག་གསུམ་ཀུན་འདུས་ཨོ་རྒྱན་ཆེན་པོ་ལ། །
གསོལ་བཏབ་ཐུགས་རྗེས་རེ་འབྲས་དོན་སྨིན་ཤོག །
150

བསྟོད་ཚོགས་གསོལ་འདེབས་ཀྱི་སྐོར།
་
ร
ཅེས་ངེས་དོན་གཏམ་རྒྱུད་དང་བཅས་པའི་སྒོ་ནས་ཨོ་རྒྱན་ཆེན་པོ་ལ་བསྟོད་པ་སྨོན་
ལམ་དང་འབྲེལ་བ་འདི་ནི་སྤྲང་བཙུན་རྒྱ་སྤྲུལ་མིང་གིས་སྨྲས་པ་ཆོས་ལ་མོས་པའི་སྐལ་
བཟང་བཙུན་ཆུང་ལུང་རྟོགས་ཀྱིས་ཡི་གེར་བྲིས་པ་ཛ་ཡནྟ།
༈